Beverley Callard

Beverley Jane Moxon, ezagunagoa Beverley Callard izenez (Morley, Leeds, Ingalaterra, Erresuma Batua, 1957ko martxoaren 28a) britainiar aktorea da, Coronation Street izeneko telesailean Liz McDonald pertsonaia antzeztu zuen.

 Bizitza 
Aita Beverley Clive okina eta ama Mavis Moxon piano-kontzertista izan zituen. Ahizpa gazteagoa dauka, Stephanie Moxon izenekoa. Beverley "The White Horse" izeneko taberna baten jabea da, baita "M30" izeneko jatetxe batena ere. Anne Kirkbride aktorea lagun mina izan zuen.

1974. urteko urtarrilaren 19an, haurdun zegoen 16 urte zituela, Paul Atkinson kazetariarekin ezkondu zen urte berean. Beverley haurdun geratu zen, baina abortua izan zuen. Bi urte geroago, bikoteak ongietorria eman zion lehen alabari, Rebecca Callard, ama legez aktorea. 1977. urtean, bikotea dibortziatu egin zen, oso gazteak baitzire eta Paulek edaten zuenean, alde bortitza baitzuen.

1980. urtean David Sowden ekonomia-maisuarekin ezkondu zen, eta Beverley ezkontza horretan abortua jasan zuen. Bikotea 1988. urtean dibortziatu egin zen, modu lagunkoian. 

1989. urtean, Beverley haurdun geratu zen Steve Callardekin eta bikotea ezkondu egin zen. Handik gutxira, 1990. urteean, lehen umea izan zuten elkarrekin, Joshua Callard. Hala ere, ezkontza bukatu egin zen, Beverleyk zera jakin zuenean jasan zuen minbizi zerbikalaren tratamendutik osatzen ari zenean, Steve desleiala izan zitzaiola, 

2010. urteko urriaren 30ean, Beverley Jon McEwan etxegilearekin ezkondu zen. Bikotea Salfordera joan zen  bizitzera, Jonen seme Ben McEwanekin batera.

 Ibilbidea 
Antzerkian Jaqui Coryton pertsonaia interpretatu zuen Hay Fever antzezlanean, Liz eta Rita Billy Liar-en eta sorgin gaiztoa Snow White-n.

Beverleyk Real Results, Rapid Results, Ultimate Results eta Lasting Results izeneko ariketen liburu eta bideoak argitaratu ditu.

1989. urteko urriaren 27an, Coronation Street telesail britainiar arrakastatsuan hasi zen lanean, eta Liz McDonald izan zen 1998ra arte, Beverleyk telesailetik alde egitea erabaki eta beste proiektu batzuetan kontzentratu arte. Geroago, 2000. urtean itzuli zen telesail horretara, eta 2001. urtera arte jarraitu zuen. Agerraldi berezi bat egin zuen 2003. urtean, eta handik gutxira, 2004. urtean itzuli zen berriro. Hala ere, 2010. urtean, telesaila utziko zuela iragarri zuen, programan 21 urte pasatu ostean. Azken agerraldia 2011. urteko apirilaren 14an izan zen, bere pertsonaiak etxez aldatzea erabaki eta gero. 2013. urteko maiatzaren bukaeran, Beverley telesailera itzuliko zela iragarri zuten, urte bereko urrian.

2001. urtetik 2003. urtera Flo Henshawen papera egin zuen Two Pints of Lager and a Packet of Crisps telesailean.

2008. urtean 60 Minute Makeover programako atal batean agertu zen berriz, non talde bati bere eskola apaintzen lagundu zion.

2010. urteko ekain eta abendu bitartean Loose Women programako aurkezle lanetan jardun zu. Urte berean, All Star Mr and Mrs telesailaren hirugarren denboraldian hartu zuen parte.

 Filmografia 
Telebista:
UrteaLanaRolaOharrak1989 - 1998, 2000 - 2001, 2003 - 2011Coronation StreetLiz McDonald933 kapitulu2004Mile HighCarolekapitulua # 2.52001 - 2003Two Pints of Lager and a Packet of CrispsFlo Henshaw19 kapitulu2002The BillChrissie Hendry"014" kapitulu2000CasualtyLaura Hughes"Sympathy for the Devil" kapitulua2000The Peter PrincipleBarbara6 kapitulu1987Screen TwoPolizia"Will You Love Me Tomorrow" atala1986Hell's Bells -"Back Page Story" kapitulua1984Dear LadiesEstilista"O, Mr. Mayor" kapitulua1984Love and MarriageMakillatzailea"Lucifer" atala1983Emmerdale FarmAngie Richardstelesaila1983Shades of DarknessRhoda"The Intercessor" kapitulua
Agerraldiak:
UrteaSaioaOharrak2010All Star Mr and Mrslehiakidea2010Loose Womenaurkezlea - 18 kapitulu200860 Minute Makeoverlehiakidea

 Erreferentziak 

 Kanpo estekak 


 Digital Spy > Celebrity News > Beverley Callard

Kategoria:Britainiarrak
Kategoria:Mendebaldeko Yorkshire konderriko jendea
Kategoria:Ingalaterrako aktoreak
Kategoria:Emakume aktoreak
Kategoria:Telebista aktoreak
Kategoria:Erresuma Batuko aktoreak